Henri Farman

Henri FARMAN (26-a de majo, 1874 - 18-a de julio, 1958) estis aviadisto.

Naskita en Parizo, Francio. Li estis la filo de korespondanto de angla ĵurnalisto laboranta en Parizo. Farman lernis pentrarton ĉe École des Beaux Arts, sed rapide obsediĝis de novaj meĥanikaj inventoj kiuj rapide aperadis en la fino de la 19a jarcento. Ĉar lia familio havis sufiĉajn monajn rimedojn, li povis pluflegi siajn ŝatokupojn kiel amatora sportisto. En la jaroj 1890-aj li iĝis ĉampiona ciklisto, kaj je la jarcentŝanĝo li malkovris la motoran konkuradon.

eta|maldekstra|Reklamafiŝo por aviadprezento de Farman
Kiam Charles Voisin ekproduktis vendendan motoraviadilon en 1907, Henri Farman estis inter la unuaj aĉetintoj. Li atingis la rekordon de plej longa flugo en Eŭropo, kaj en 1908 daŭrigis partoprenante la unuan flugkonkuradon en Eŭropo. Elpensinte sian propran aviadilon je la 29-a de majo, 1908, li flugigis la unuan pasaĝeron en Eŭropo. Partnere kun siaj du fratoj li ekkonstruis ege sukcesan kaj novelpensitan aviadilfabrikon. Ilia 1914-a modelo estis abunde uzata por milita observado dum la Unua mondmilito. La aviadilkonstrua firmao de Farman Goliath estis la unua aertransporta kompanio sur longa distanco, ekante regulajn flugojn Parizo-Londono je la 8-a de februaro 1919.

Li estis nomita kavaliro de la Légion d'honneur (Franca honora legio, oficiala ŝtata meritularo) en 1919 kaj emeritiĝis en 1937 kiam la franca registaro ŝtatigis la aviadan industrion.

Henri Farman mortis en Parizo je la 18-a de julio 1958 kaj estas entombigita en Cimetière de Passy, Parizo, Francio.

 Eksteraj ligiloj 

 Pri la gefratoj Farman 

Kategorio:Naskiĝintoj en Parizo
Kategorio:Mortintoj en Parizo
Kategorio:Britaj aviadistoj
Kategorio:Francaj aviadistoj
Kategorio:Flugpioniroj
Kategorio:Pioniroj de la aŭtomobilindustrio
Kategorio:Francaj inĝenieroj pri aviado‎
Kategorio:Francaj aŭtomobilaj inĝenieroj
Kategorio:Kavaliroj de la Honora Legio
Kategorio:Francaj biciklistoj
Kategorio:Francaj entreprenistoj
Kategorio:Anglodevenaj francoj